આ સ્કવોડની મહિલા પોલીસ સાદા ડ્રેસમાં શહેરનાં વિવિધ વિસ્તારોમાં અને એસજી હાઇવે પરના પાર્ટી પ્લોટો, ફાર્મ હાઉસ સહિતના સ્થળોએ અચાનક વીઝીટ લઇ સુરક્ષાની પરિસ્થિતિની સમીક્ષા કરશે અને નવરાત્રિમાં ચાલી રહેલા રાસ-ગરબા દરમ્યાન ગુપ્ત રીતે અસમાજિક તત્વો પર ચાંપતી નજર રાખશે. એટલું જ નહી, યુવતીઓ કે મહિલાઓની છેડતી કે જાતીય સતામણી કરનાર આવા અસામાજિક તત્વોને મહિલા પોલીસની સ્કવોડ ઘટનાસ્થળે જ ઉઠાવશે અને તેની વિરૂધ્ધ કાયદાનુસાર કાર્યવાહી હાથ ધરશે. પોલીસનાં કહેવા મુજબ શકય હોય ત્યાં સુધી યુવતીઓ અને મહિલાઓએ શહેરનાં મુખ્ય માર્ગોનો જ ગરબાના સ્થળોએ જવા કે ત્યાંથી ઘેર પરત ફરતી વખતે ઉપયોગ કરવો.